ส่วนที่ 1

ข้อมูลสรุป (Executive Summary)

บริษัท ผลิตภัณฑ์คอนกรีตชลบุรี จำกัด (มหาชน) ก่อตั้งขึ้นเมื่อวันที่ 19 เมษายน 2526
เริ่มต้นจากการเป็นบริษัทผู้ผลิตและจำหน่ายผลิตภัณฑ์คอนกรีตที่เกี่ยวข้องกับงานสาธารณูปโภค
ต่อมาได้ขยายงานในธุรกิจคอนกรีต และมีผลดำเนินงานเติบโตก้าวหน้ามาอย่างต่อเนื่อง จนปัจจุบัน
เป็นหนึ่งในผู้ผลิตและจำหน่ายผลิตภัณฑ์คอนกรีตอย่างครบวงจรรายใหญ่ของประเทศ
และรายใหญ่ที่สุดในภาคตะวันออก โดยมีโรงงานผลิตตั้งกระจายอยู่ในเขตพื้นที่ภาคตะวันออก
กรุงเทพฯ และปริมณฑล กว่า 25 แห่ง มีกำลังการผลิต 3,600,000 คิวต่อปี
ที่พร้อมผลิตและจัดส่งผลิตภัณฑ์คอนกรีตให้แก่ลูกค้าทั่วประเทศ

ผลิตภัณฑ์คอนกรีตของบริษัทฯ ภายใต้เครื่องหมายการค้า “CCP”
ทุกประเภทผลิตด้วยเครื่องจักรทันสมัย
ภายใต้โรงงานที่ได้รับการรับรองระบบบริหารคุณภาพตามมาตรฐานโลก ISO 9001:2000
และมาตรฐานผลิตภัณฑ์อุตสาหกรรม (มอก.) ซึ่งสามารถแบ่งเป็น 3 ผลิตภัณฑ์หลัก ได้แก่

1. คอนกรีตผสมเสร็จ

มีหลากหลายชนิดสำหรับงานก่อสร้างทุกประเภท ทุกขนาด ตั้งแต่งานก่อสร้างขนาดเล็ก
จนถึงโครงการก่อสร้างขนาดใหญ่ระดับประเทศ

2. คอนกรีตสำเร็จรูปสำหรับงานโครงสร้างงานระบบ

เป็นผลิตภัณฑ์คอนกรีตสำหรับงานโครงสร้าง และงานสาธารณูปโภค ประเภทถนนทางหลวง
ระบบระบายน้ำ และโครงการก่อสร้างต่างๆ ของทั้งภาครัฐและภาคเอกชน
โดยผลิตภัณฑ์คอนกรีตสำเร็จรูปสำหรับงานโครงสร้าง ได้แก่ แผ่นพื้น บล็อกก่อผนัง ตัวกั้นถนน
สำหรับผลิตภัณฑ์คอนกรีตสำเร็จรูปสำหรับงานระบายน้ำ ได้แก่ ท่อระบายน้ำ รูปแบบต่างๆ ท่อดันลอด
บ่อพัก รางระบายน้ำ

3. คอนกรีตสำเร็จรูปสำหรับงานตกแต่ง

เป็นผลิตภัณฑ์คอนกรีตสำหรับงานตกแต่งพื้นถนน และลานอเนกประสงค์ต่างๆ ได้แก่
บล็อกประสานปูพื้น แผ่นทางเท้า บล็อกหญ้า และขอบคันหิน

นอกจากนี้ บริษัทฯ ยังรับผลิตคอนกรีตที่มีรูปแบบและคุณสมบัติเฉพาะตามคำสั่งลูกค้า (Made to
order) อีกด้วย

ทั้งนี้ นอกจากธุรกิจผลิตและจัดจำหน่ายคอนกรีต บริษัทฯ ยังลงทุนจัดตั้งบริษัทย่อย 4 แห่ง
ประกอบธุรกิจที่เกี่ยวเนื่อง เพื่อสนับสนุนการดำเนินงานบริษัทภายในกลุ่ม ได้แก่

1. บริษัท ชลบุรีกันยง จำกัด ก่อตั้งเมื่อวันที่ 19 เมษายน 2526
ประกอบธุรกิจร้านจำหน่ายสินค้าวัสดุก่อสร้างและอุปกรณ์ตกแต่งบ้าน ทั้งค้าปลีกและค้าส่ง ภายใต้ชื่อ
“กันยงโฮมสโตร์” มีทุนจดทะเบียนจำนวน 250 ล้านบาท โดยบริษัทฯ ถือ

หุ้นบริษัท ชลบุรีกันยง จำกัด ทางอ้อม โดยผ่านบริษัท ตะวันออกการขนส่ง จำกัด ในอัตราร้อยละ
99.99 (ณ 31 ธันวาคม 2551)

ปัจจุบัน กันยงโฮมสโตร์ มี 2 สาขา คือ สาขาชลบุรี และสาขาพัทยา
ดำเนินงานด้วยรูปแบบร้านค้าปลีกสมัยใหม่ (Modern Trade)
ภายใต้แนวคิดศูนย์รวมสินค้าวัสดุก่อสร้างและสินค้าตกแต่งบ้านอย่างครบวงจร
ที่ลูกค้าสามารถเลือกซื้อสินค้าเกี่ยวกับบ้านทุกอย่างได้ในที่เดียว (One Stop Shopping)
ซึ่งโดดเด่นด้วยความกว้างขวางของพื้นที่ขายและส่วนจัดแสดงสินค้ากว่า 20,000 ตารางเมตร
โดยมีรายการสินค้าเกี่ยวกับการก่อสร้าง ตกแต่ง และซ่อมแซมบ้านในทุกหมวดหมู่ให้เลือกสรร
มากกว่า 70,000 รายการ พร้อมด้วยบริการให้คำปรึกษาในการเลือกซื้อสินค้า
การออกแบบและตกแต่งจากเจ้าหน้าที่ผู้เชี่ยวชาญ

2. บริษัท ตะวันออกการขนส่ง จำกัด ก่อตั้งเมื่อวันที่ 25 เมษายน 2531
ประกอบธุรกิจให้เช่ายานพาหนะแก่บริษัทในเครือ เพื่อขนส่งวัสดุก่อสร้าง อาทิ หิน ปูน ทราย
คอนกรีต ปัจจุบัน มีทุนจดทะเบียนจำนวน 100 ล้านบาท โดยมีบริษัทฯ
เป็นผู้ถือหุ้นรายใหญ่ซึ่งถือหุ้นตรงในอัตราร้อยละ 99.79 (ณ 31 ธันวาคม 2551)

3. บริษัท ชลประทีปสินทรัพย์ จำกัด ก่อตั้งขึ้นเมื่อวันที่ 22 พฤษภาคม 2545
ประกอบธุรกิจให้เช่าทรัพย์สินที่ดิน อาคารสำนักงานและโรงงานแก่บริษัทในเครือปัจจุบัน
มีทุนจดทะเบียนจำนวน 350 ล้านบาท โดยมีบริษัทฯ เป็นผู้ถือหุ้นรายใหญ่ซึ่งถือหุ้นตรงในอัตราร้อยละ
95.71 (ณ 31 ธันวาคม 2551)

4. บริษัท สมาร์ทคอนกรีต จำกัด* ก่อตั้งขึ้นเมื่อวันที่ 30 มกราคม 2547
ประกอบธุรกิจผลิตและจำหน่ายคอนกรีตมวลเบา ระบบอบไอน้ำภายใต้ความดันสูง (Autoclaved
Aerated Concrete: AAC) ภายใต้ชื่อ “สมาร์ท บล็อก” ปัจจุบัน มีทุนจดทะเบียนจำนวน 350
ล้านบาท และมีกำลังการผลิตอยู่ที่ 3 ล้านตารางเมตร/ปี โดยบริษัทฯ ถือหุ้นบริษัท สมาร์ทคอนกรีต
จำกัด ทางอ้อม โดยผ่านบริษัท ชลประทีปสินทรัพย์ จำกัด ใอัตราร้อยละ 88.20 (ณ 31 ธันวาคม
2551)

หมายเหตุ * ชื่อเดิม คือ บริษัท ออโตเครป แอเรทเต็ด คอนกรีต โปรดัก จำกัด

ตารางแสดงโครงสร้างกลุ่มบริษัทฯ

  -------- ------------------ ----------------- ----------- ----------------------------------------------
  ชื่อบริษัท                      ร้อยละของการถือหุ้น   ความสัมพันธ์   ลักษณะการประกอบธุรกิจ

  1        บริษัท               99.79             บริษัทย่อย     บริการเช่ายานพาหนะเพื่อขนส่งวัสดุก่อสร้างแก่บริษัทในเครือ
           ตะวันออกการขนส่ง                                   
           จำกัด                                             

  2        บริษัท ชลบุรีกันยง จำกัด 99.99*            บริษัทย่อย     ร้านจำหน่ายวัสดุก่อสร้างในรูปแบบร้านค้าปลีกสมัยใหม่

  3        บริษัท ชลประทีปสินทรัพย์ 95.71             บริษัทย่อย     บริการเช่าที่ดิน อาคารสำนักงาน และโรงงานแก่บริษัทในเครือ
           จำกัด                                             

  4        บริษัท สมาร์ทคอนกรีต   88.20**           บริษัทย่อย     ผลิตและจำหน่ายผลิตภัณฑ์คอนกรีตมวลเบา
           จำกัด                                             
  -------- ------------------ ----------------- ----------- ----------------------------------------------

หมายเหตุ – ข้อมูล ณ 31 ธันวาคม 2551  - * บริษัทฯ ถือหุ้นบริษัท ชลบุรีกันยง จำกัด ทางอ้อม
ผ่านบริษัท ตะวันออกขนส่ง จำกัด

- ** บริษัทฯ ถือหุ้นบริษัท สมาร์ท คอนกรีต จำกัด ทางอ้อม ผ่านบริษัท ชลประทีปสินทรัพย์ จำกัด

โครงสร้างการถือหุ้นในกลุ่มบริษัท

หมายเหตุ - ข้อมูล ณ 31 ธันวาคม 2551

  - ณ ปัจจุบัน บริษัทฯ มีทุนจดทะเบียนและทุนชำระแล้วทั้งสิ้น 310 ล้านบาท โดยมีผู้ถือหุ้นรายใหญ่
  คือ กลุ่มทีปกรสุขเกษม ซึ่งถือหุ้นทั้งทางตรงและทางอ้อมรวมกันร้อยละ 61.85

  - เดิมชื่อ บจก. ออโตเครป แอเรทเต็ด คอนกรีต โปรดัก จำกัด

ผลการดำเนินงานของบริษัท ผลิตภัณฑ์คอนกรีตชลบุรี จำกัด (มหาชน)

ในปี 2551 บริษัทฯ มีรายได้สุทธิ 2,171.75 ล้านบาท เทียบกับ 2,656.82 ล้านบาท ในปี 2550
ลดลง 485.07 ล้านบาท หรือลดลงร้อยละ 18.26
โดยรายได้ที่ลดลงนั้นเกิดจากการชะลอตัวของภาวะเศรษฐกิจโดยรวมของประเทศจากการถดถอยของเศรษฐกิจโลก
ในขณะที่ต้นทุนขายและค่าใช้จ่ายในการขายและบริหาร มีการปรับตัวลดลงตามรายได้มาอยู่ที่
1,931.57 ล้านบาท และ 220.38 ล้านบาท ตามลำดับ เมื่อเทียบกับปี 2550 ซึ่งอยู่ที่ 2,328.70
ล้านบาท และ 259.81 ล้านบาท ตามลำดับ ส่วนในปี 2551 บริษัทฯ มีอัตรากำไรขั้นต้น 11.06%
ลดลงจากปีที่ผ่านมา ซึ่งอยู่ที่ 12.35%
เนื่องมาจากราคาน้ำมันและราคาเหล็กที่ปรับตัวสูงขึ้นอย่างมากในช่วงครึ่งปีแรกของปี
ซึ่งจากการลดลงของรายได้และการเพิ่มขึ้นของราคาวัตถุดิบหลัก เป็นเหตุให้ปี 2551 บริษัทฯ
มีผลขาดทุนสุทธิ 113.51 ล้านบาท หรือคิดเป็นขาดทุน 0.37 บาทต่อหุ้น เมื่อเทียบกับผลขาดทุน
52.80 ล้านบาท หรือคิดเป็นขาดทุน 0.17 บาทต่อหุ้น เมื่อปีที่ผ่านมา

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)